বিএনপি চেয়ারপারসনের সাবেক বিদেশ বিষয়ক উপদেষ্টাকে গ্রেফতার করেছে এফবিআই
মঙ্গলবার, ১২ সেপ্টেম্বর ২০১৭, ২৭ ভাদ্র ১৪২৪
||
আর্কাইভ
জাতীয়
রাজনীতি
সারাদেশ
বিদেশ
বিনোদন
খেলা
ফিচার
অর্থ-বাণিজ্য
শিক্ষা
গণমাধ্যম
চাকরি
শিরোনাম
রোহিঙ্গাদের জন্য ‘আশ্রয়কেন্দ্র করবে’ মিয়ানমার
রোহিঙ্গাদের সাহায্যে ডেনমার্ক সরকার
রায় ইস্যুতে উত্তপ্ত হতে পারে সংসদ
বন্যায় দেশের ৬ লাখ ২৩ হাজার কৃষক ক্ষতিগ্রস্ত হয়েছে: কৃষিমন্ত্রী
সরকারি চাকুরেদের পেনশন সুবিধা সহজ হচ্ছে: সৈয়দ আশরাফ
সব রোহিঙ্গাকে মিয়ানমারে ফিরিয়ে নিতে হবে: প্রধানমন্ত্রী
রোহিঙ্গা ইস্যুতে মিয়ানমারকে চাপ দিতে সংসদে প্রস্তাব গ্রহণ
রোহিঙ্গাদের দেখতে আজ কক্সবাজার যাচ্ছেন প্রধানমন্ত্রী
স্বাস্থ্য খাতে পদ খালি ৩০ হাজার
১৬ আ.লীগ ও ১২ অক্টোবর বিএনপির সঙ্গে ইসির সংলাপ
প্রচ্ছদ
রাজনীতি
বিএনপি চেয়ারপারসনের সাবেক বিদেশ বিষয়ক উপদেষ্টাকে গ্রেফতার করেছে এফবিআই
বিএনপি চেয়ারপারসনের সাবেক বিদেশ বিষয়ক উপদেষ্টাকে গ্রেফতার করেছে এফবিআই
প্রকাশ:  ১২ জুন ২০১৭, ১৫:৩৫ | আপডেট : ১২ জুন ২০১৭, ১৬:৫০
পূর্বপশ্চিম ডেস্ক।।
প্রিন্ট
বিএনপি চেয়ারপারসনের সাবেক বিদেশ বিষয়ক উপদেষ্টা পরিচয়দানকারী জাহিদ এফ সর্দার সাদীকে গ্রেফতার করেছে এফবিআই। তার বিরুদ্ধে ক্রেডিট কার্ড মেশিনের মাধ্যমে ব্যাংকের সাথে অর্থ প্রতারণা এবং চেক চুরির অভিযোগ রয়েছে। জাহিদ যুক্তরাষ্ট্রের ফেডারেল আইন প্রয়োগকারী সংস্থা কর্তৃক ফেরারী হিসেবে ওয়ান্টেড ছিলেন। গত ১৭ মে ওয়াশিংটনে যুক্তরাষ্ট্র কংগ্রেস ভবনের সামনে থেকে গ্রেফতার হন তিনি। পলাতক আসামী হিসেবে এফবিআই তাকে দীর্ঘদিন থেকে ওয়ান্টেড হিসেবে খুঁজছিল।
যুক্তরাষ্ট্র ভিত্তিক বাংলা অনলাইন সংবাদমাধ্যম ইউএসবাংলা২৪.কম এই তথ্য জানিয়েছে। অনলাইন সংবাদমাধ্যমটি আরও জানায়-
ঐদিন (১৭ মে) ক্যাপিটাল হিলে তিনি কি করছিলেন সেটা জানা যায়নি। তবে গ্রেফতারের পর পরই তাকে ফ্লোরিডার অরলান্ডোতে অবস্থিত হাই সিকিউরিটি ফেডারেল ডিটেনশন সেন্টারে আটকে রাখা হয়েছে বলে জানা গেছে। জাহিদ এফ সর্দার যুক্তরাষ্ট্রের নাগরিক হলেও তার পাসপোর্টও জব্দ করা হয়েছে।
একটি সূত্রের মতে, জাহিদ সর্দার দীর্ঘদিন থেকে নিউ ইয়র্ক সহ বিভিন্ন স্থানে পালিয়ে বেড়াচ্ছিলেন। অনেকের ঘরেই তিনি অতিথি হিসেবে অবস্থান করেছেন। তবে কাউকেই তার ব্যক্তিগত সমস্যা বা ফেরারী হওয়ার বিষয়টি জানাননি। সূত্র মতে জাহিদ এফ সর্দারকে গ্রেফতারের পেছনে কলকাঠি নেড়েছে যুক্তরাষ্ট্র বিএনপির কোন্দল কলহ।
ওয়াশিংটনে অবস্থানরত যুক্তরাষ্ট্র বিএনপি’র একজন সিনিয়র নেতা জাহিদ এফ সর্দারের অবস্থান জানানোর পর পরই তাকে গ্রেফতার করা হয় বলে জানা গেছে। জানা যায়, জাহিদ এফ সর্দার ফ্লোরিডার ওলান্ডোতে অবস্থানকালীন সময়ে সেখানে গ্যাস স্টেশনের ব্যবসা করতেন। এ সময় ব্যবসার নামে বিভিন্ন ব্যাংকের ক্রেডিট কার্ড চেক মেশিনের সুবিধা নেন তিনি। ব্যাবসার নামে তিনি ৫৪টি প্রতারণামূলক লেনদেন করেন।
ইউনাইটেড স্টেটস ডিস্ট্রিক্ট কোর্ট মিডল ডিস্ট্রিক্ট অব ফ্লোরিডা কর্তৃক আনীত ইনডাইক্টমেন্টে অভিযোগ করা হয়েছে যে, জাহিদ এফ সর্দার সাদি যুক্তরাষ্ট্রের বিভিন্ন অর্থনৈতিক প্রতিষ্ঠানকে দেউলিয়া এবং ক্ষতিগ্রস্থ করতে বিভিন্ন ধরণের চক্রান্ত ও চুরির আশ্রয় নিয়েছেন। এসব প্রতিষ্ঠানের মধ্যে রয়েছে, বাংকোন পপুলার পর্টোরিকো, ব্যাংক অব আমেরিকা, ফিফথ থার্ড ব্যাংক, ওয়াকোবিয়া ব্যাংক, ওয়াশিংটন মিউচুয়্যাল ব্যাংক, সান ট্রাস্ট ব্যাংক, ফার্স্ট প্রায়রিটি ব্যাংক এবং আরবিসি সেন্টুরা ব্যাংক। এসব ব্যাংকের মাধ্যমে ডিপোজিটকৃত চেক ও অর্থ ফেডারেল ডিপোজিট ইন্সুরেন্স কর্পোরেশন, ম্যাককোয় ফেডারেল ক্রেডিট ইউনিয়ন এবং সেন্ট্রাল ফ্লোরিডা এডুকেটর ক্রেডিট ইউনিয়ন শেয়ার ইন্সুরেন্স ফান্ড কর্তৃক ইন্সুর করা ছিল। এর প্রেক্ষিতে যেকোন চেক জমা দিলেই তার বিপরীতে তাৎক্ষনিক অর্থ নগদ অর্থ উত্তোলন সম্ভব হতো।
২০০৬ থেকে ২০০৭ পর্যন্ত এই সুবিধায় তিনি ৫৪টি লেনদেন করেছেন যার সবগুলোই ছিল প্রতারণামুলক। চেক জমা দিয়ে এর বিপরীতে তাৎক্ষনিকভাবে নগদ অর্থ উত্তোলন করলেও এসব একাউন্টে কোনো অর্থ ছিল না। যে সব চেক জমা দেয়া হতো তার সবগুলো বাউন্স হয়েছে।
দীর্ঘ দুই বছরের এমন কর্মকাণ্ডে ৩৫ ডলার থেকে শুরু করে ২৫ হাজার ডলারের প্রতারণামূলক লেনদেন হওয়ার তথ্য প্রমাণ এফবিআইয়ের হাতে রয়েছে। প্রতারণামূলক অর্থের পরিমান বিশাল না হলেও এর অপব্যবহারের আধিক্য সংশ্লিষ্ট বিভিন্ন মহলে ব্যাপক প্রশ্ন ও সন্দেহের উদ্রেক করে। যার প্রেক্ষিতে এফবিআই বিষয়টি তদন্তে শুরু করে তাকে গ্রেফতার করে।
পরবর্তীতে প্যারোলে মুক্তি পান তিনি। এ সময় ষ্টেটের বাইরে যেতে অনুমতি ছিলো তার। পরবর্তীতে এটাকে হালকা করে প্রতি তিনমাস অন্তর প্যারোল অফিসারের সাথে সাক্ষাত করার নির্দেশ দেওয়া হয়।
জানা গেছে, এর পরই তিনি প্যারোল অফিসারের সাথে সাক্ষাতের বিধান মেনে চলতে ব্যর্থ হন। এর প্রেক্ষিতে ২০১৪ সালে তার বিরুদ্ধে ফেডারেল কর্তৃপক্ষ ওয়ারেন্ট ইস্যু করে। এর প্রেক্ষিতেই তাকে খুজছিল এফবিআই।
একটি সূত্রের মতে, জাহিদ এফ সর্দারের বোকামীর কারণেই তিনি বর্তমান পরিস্থিতির শিকার হয়েছেন। যুক্তরাষ্ট্র বিএনপির একটি গ্রুপ তার বিরোধী ছিল। তারা দীর্ঘদিন থেকেই তার দুর্বল জায়গাটি প্রতিশোধের অস্ত্র হিসেবে ব্যবহারে ওৎ পেতে ছিল। গত মাসে তিনি ওয়াশিংটনে গেলে প্রতিপক্ষ এই সুযোগে বিষয়টি সংশ্লিষ্টদের অবহিত করলে তাকে হাতে নাতে পাকড়াও করা হয়।
গ্রেফতারের পর পরই জাহিদ এফ সর্দার সাদিকে ওরলান্ডোতে হাই সিকিউরিটি কারাগারে রাখা হয়েছে। তার মুক্তির ব্যাপারে কোন উদ্যেগ নেয়া হয়েছে কিনা জানা যায়নি। তবে তিনি কারাগার থেকেই বিভিন্ন মহলের সাথে যোগাযোগ করে আইনী সহায়তার আবেদন করেছেন বলে সর্বশেষ খবরে জানা গেছে।
/এসএস/
রাজনীতি | আরো খবর
১৬ আ.লীগ ও ১২ অক্টোবর বিএনপির সঙ্গে ইসির সংলাপ
রোহিঙ্গা ইস্যুতে রাজনীতি করতে চাই না: ফখরুল
বর্তমান সরকার পাকিস্তানি আদর্শের অনুসারী: রিজভী
‘রোহিঙ্গাদের দেখতে না গিয়ে এসি রুমে বসে বসে সরকারের সমালোচনা’
সর্বশেষ সংবাদ
কক্সবাজারে গেলে শেখ হাসিনাকে বোমা মেরে হত্যার হুমকি
প্রধানমন্ত্রী ও আওয়ামী লীগ সভানেত্রী শেখ হাসিনাকে আবারো হত্যার হুমকি দেয়া হয়েছে। সংযুক্ত আরব আমিরাত থেকে হৃদয় আহম্মেদ নামের এক...
‘আমার স্বামীর সঙ্গে সাড়ে চার বছর ডেট করেছে কঙ্গনা’
নীলফামারীতে রহস্যজনক প্রাইভেটকার উদ্ধার
স্বামী-স্ত্রী ফাঁদ...
‘বাংলাদেশের রাজনীতি দূরাবস্থার সুযোগটা মিয়ানমার নিচ্ছে’
সর্বাধিক পঠিত
ছাত্রলীগ থেকে ১৮৮ বিবাহিত নেতার পদত্যাগ
গত ১৩ জুলাই ছাত্রলীগ থেকে ৭২ ঘন্টার মধ্যে  বিবাহিতদের পদত্যাগের নির্দেশ দিয়েছিলেন ছাত্রলীগের কেন্দ্রীয় কমিটির সভাপতি সাইফুর রহমান সোহাগ ও ...
অবাধ মেলামেশায় বাধা, ব্যবসায়ীকে খুন স্ত্রী-কন্যার
ভাইয়ের সন্তান কোলে ইটালিতে উচ্ছ্বাসিত সুজানা জাফর!
সিরাজগঞ্জে আ.লীগের ১২ নেতার পদত্যাগ
পানিসম্পদ প্রতিমন্ত্রীর নাম ভাঙিয়ে ভাতিজা সিহাবের বেপোরোয়া চাঁদাবাজি
শাকিব নয়, যে কারণে বিরোধ অপু-বুবলীর
এমপি জগলুল হায়দারের প্রশ্নের উত্তরে মুক্তামনি বললেন শেখ হাসিনার কথা
জাতীয়
রাজনীতি
সারাদেশ
বিদেশ
খেলা
বিনোদন
অপরাধ
অর্থ-বাণিজ্য
ফিচার
খোলামত
সাহিত্য
স্বাস্থ্য
প্রবাস
শিক্ষা
আদালত
গণমাধ্যম
সোশ্যাল মিডিয়া
সম্পাদক: খুজিস্তা নূর-ই-নাহারিন (মুন্নি)
কক্ষ # ২০৯, স্টক এক্সচেঞ্জ ভবন, ৯/এফ, মতিঝিল বাণিজ্যিক এলাকা, ঢাকা - ১০০০
ফোন: +৮৮০ ১৭৪৩৪৬০১৪২ | আমাদের সাথে যোগাযোগ করুন: news.purboposhchim@gmail.com
Developed by :